условия за превключване между системи ERTMS/ETCS и системи от клас B
 3.4.4
 Специални инструкции (във връзка с местоположението) за превключване между различни радиосистеми
 3.4.5
 Допускане на използването на индукционни спирачки
 3.4.6
 Допускане на използването на магнитни спирачки
 3.5
 Подсистема „Експлоатация и управление на движението“
 3.5.1
 Работен език
 Допълнение Д
 Езиково и комуникационно ниво
 Говоримото владеене на езика може да бъде разделено на следните пет нива:
 Ниво
 Описание
 5
 –може да адаптира начина, по който говори, към всякакви събеседници
 –може да изказва мнение
 –може да преговаря
 –може да убеждава
 –може да дава съвети
 4
 –може да се справя с напълно непредвидени ситуации
 –може да прави предположения
 –може да изразява аргументирано становище
 3
 –може да се справя в практически ситуации, в които има елемент на непредвиденост
 –може да описва
 –може да води прост разговор
 2
 –може да се справя в прости практически ситуации
 –може да задава въпроси
 –може да отговаря на въпроси
 1
 –може да говори, използвайки заучени изречения
 Допълнение Е
 Минимални изисквания относно професионалната квалификация, необходима за изпълнение на задачи, свързани с „придружаването на влакове“
 1.Общи изисквания
 а)Настоящото допълнение, което трябва да бъде четено във връзка с точки 4.6 и 4.7, представлява списък на елементите, за които се смята, че имат отношение към задачите, свързани с придружаването на влак по железопътната мрежа.
 б)Изразът „професионална квалификация“ в контекста на настоящия регламент се отнася за елементите, които са важни, за да се гарантира, че оперативният персонал е обучен и способен да разбира и изпълнява своите задачи.
 в)Правилата и процедурите се отнасят за изпълняваните задачи и за лицето, което ги изпълнява. Тези задачи могат да се изпълняват от всяко оправомощено квалифицирано лице, без оглед на наименованието, длъжността или степента, използвани в правилата и процедурите, или от отделно дружество.
 2.Професионални знания
 Всяко оправомощаване изисква успешно полагане на първоначален изпит и текуща оценка и обучение, както е описано в точка 4.6.
 2.1.Общи професионални знания
 а)Принципи на системата на съответната организация за управление на безопасността, имащи отношение към задачите.
 б)Роли и отговорности на ключовите участници в операциите.
 в)Общи условия, свързани с безопасността на пътниците или товара, както и на лицата на или около железопътния коловоз.
 г)Здравословни и безопасни условия на труд.
 д)Общи принципи за сигурност на железопътната система.
 е)Лична безопасност, включително при напускане на влака по линията за движение.
 2.2.Познаване на оперативните процедури и системи за безопасност, свързани със задачите
 а)Оперативни процедури и правила за безопасност.
 б)Относими аспекти на системата за контрол, управление и сигнализация.
 в)Установена процедура за изпращане на съобщения, включително използване на комуникационното оборудване.
 2.3.Познаване на подвижния състав
 а)Вътрешно оборудване на пътническите возила.
 б)Подходящи знания за свързаните с безопасността задачи по отношение на процедурите и интерфейсите за подвижния състав.
 2.4.Познаване на маршрута
 а)Относими оперативни разпоредби (например метод на изпращане на влаковете) в отделни пунктове (гарово оборудване, сигнализация и др.).
 б)Гари, на които пътниците могат да слизат или да се качват.
 в)Местни оперативни и аварийни правила, специфични за линията (линиите) по маршрута.
 2.5.Познания в областта на безопасността на пътниците
 Обучението по безопасност на пътниците трябва да включва поне следните въпроси:
 а)принципи на осигуряването на безопасността на